CELEX: 62020CA0265
Language: lv
Date: 2022-05-05 00:00:00
Title: Lieta C-265/20: Tiesas (septītā palāta) 2022. gada 5. maija spriedums Hof van beroep te Antwerpen (Beļģija) lūgums sniegt prejudiciālu nolēmumu) – FN/Universiteit Antwerpen u.c. (Lūgums sniegt prejudiciālu nolēmumu – Sociālā politika – Nepilna darba laika darbs – Direktīva 97/81/EK – UNICE, CEEP un EAK noslēgtais pamatnolīgums par nepilna darba laika darbu – 4. klauzulas 1. punkts – Diskriminācijas aizlieguma princips – Nepilnu darba laiku nodarbināts akadēmiskais personāls – Automātiska iecelšana pastāvīgā amatā, kas attiecas tikai uz akadēmiskā personāla locekļiem, kuri mācībspēka amatā strādā pilnu darba laiku – Nepilna darba laika darbam atbilstošās pilna darba laika darba procentuālās daļas aprēķins – Prasību neesamība)

27.6.2022   
            
            
               LV
            
            
               Eiropas Savienības Oficiālais Vēstnesis
            
            
               C 244/5
            
         
      Tiesas (septītā palāta) 2022. gada 5. maija spriedums Hof van beroep te Antwerpen (Beļģija) lūgums sniegt prejudiciālu nolēmumu) – FN/Universiteit Antwerpen u.c.
      (Lieta C-265/20) (1)
      
      (Lūgums sniegt prejudiciālu nolēmumu - Sociālā politika - Nepilna darba laika darbs - Direktīva 97/81/EK - UNICE, CEEP un EAK noslēgtais pamatnolīgums par nepilna darba laika darbu - 4. klauzulas 1. punkts - Diskriminācijas aizlieguma princips - Nepilnu darba laiku nodarbināts akadēmiskais personāls - Automātiska iecelšana pastāvīgā amatā, kas attiecas tikai uz akadēmiskā personāla locekļiem, kuri mācībspēka amatā strādā pilnu darba laiku - Nepilna darba laika darbam atbilstošās pilna darba laika darba procentuālās daļas aprēķins - Prasību neesamība)
      (2022/C 244/06)
      Tiesvedības valoda – holandiešu
      
         Iesniedzējtiesa
      
      
         Hof van beroep te Antwerpen
      
      
         Pamatlietas puses
      
      
         Prasītājs: FN
      
         Atbildētāji: Universiteit Antwerpen, Vlaamse Autonome Hogeschool Hogere Zeevaartschool, PB, ZK, NG, ZN, UM
      
         Rezolutīvā daļa
      
      
                  1)
               
               
                  1997. gada 6. jūnijā noslēgtā Pamatnolīguma par nepilna darba laika darbu, kas ir ietverts pielikumā Padomes Direktīvai 97/81/EK (1997. gada 15. decembris) par UNICE, CEEP un EAK noslēgto pamatnolīgumu par nepilna darba laika darbu, kura grozīta ar Padomes Direktīvu 98/23/EK (1998. gada 7. aprīlis), 4. klauzulas 1. punkts ir jāinterpretē tādējādi, ka tam pretrunā ir tāds valsts tiesiskais regulējums un prakse, saskaņā ar kuru akadēmiskā personāla loceklis, kurš ir pilna darba laika mācībspēks, tiek automātiski iecelts pastāvīgā amatā bez cita objektīva pamata kā vien šis pilna darba laika darbs, bet akadēmiskā personāla loceklis, kas strādā par mācībspēku nepilnu darba laiku, var tikt iecelts pastāvīgā amatā vai pieņemts pagaidu amatā.
               
            
                  2)
               
               
                  1997. gada 6. jūnijā noslēgtais Pamatnolīgums par nepilna darba laika darbu, kas ir ietverts pielikumā Direktīvai 97/81, kura grozīta ar Direktīvu 98/23, ir jāinterpretē tādējādi, ka tajā darba devējam, kurš pieņem darbā darbinieku uz nepilnu darba laiku, nav paredzētas nekādas prasības attiecībā uz tās procentuālās daļas aprēķināšanas metodi, ko nepilna darba laika slodze veido no salīdzināmas pilna darba laika slodzes.
               
            
         (1)  OV C 313, 21.9.2020.